מתי פרידמן

מתי פרידמן (נולד ב-10 באוקטובר 1977) הוא סופר, עיתונאי ותסריטאי ישראלי. פרידמן נולד בטורונטו שבקנדה ב-1977, ועלה לישראל כשהיה בן 17, בשנת 1995. כחייל שירת כלוחם ומפקד בפלוגת נ"ט של חטיבת הנח"ל. במסגרת השירות הוצב במוצב דלעת בגזרה המזרחית בדרום לבנון, דבר שהשפיע רבות על כתיבתו ועל המשך דרכו העיתונאית. לאחר שירותו הצבאי למד במחלקה ללימודי המזרח התיכון באוניברסיטה העברית בירושלים. שימש כתב של סוכנות הידיעות הבינלאומית AP, של המגזין "ג'רוזלם ריפורט" ושל אתר החדשות The Times of Israel. במסגרת עבודתו העיתונאית שהה, בין השאר, בלבנון, מרוקו, קהיר, וושינגטון, מוסקבה וגאורגיה. כתבותיו פורסמו במקורות רבים, בין היתר: וול סטריט ג'ורנל, הניו יורק טיימס, וושינגטון פוסט. כיום הוא עצמאי ומתמקד בכתיבת ספרים. הוא מתגורר בירושלים ואב לארבעה. באוגוסט 2014 פרסם פרידמן את המאמר: An Insider’s Guide to the Most Important Story on Earth במגזין "טאבלט". המאמר זכה ללמעלה מ-60 אלף שיתופים. המאמר מנתח את האופן בו התקשורת העולמית סיקרה את המלחמה בעזה. מאמר זה מנסה להאיר את הכישלון רחב הממדים של הסיקור התקשורתי העולמי של המלחמה בעזה והוא אחד ההישגים המפתיעים בקריירה של פרידמן. בין היתר טוען פרידמן במאמר שהסכסוך הישראלי־פלסטיני מקבל ממדים מנופחים לחלוטין ביחס לגודלו ולחשיבותו, ושהאדרתו גורמת להצגה של ישראל באור שלילי מאוד, באופן שתורם לביסוס מעמדה כמחרחרת צרות מהגדולות בעולם. פרידמן טוען כי העולם לא מגיב לאירועים כפי שהם מתרחשים, אלא לדרך שבה הם מתוארים בתקשורת. המאמר תורגם למספר שפות נוספות, בהן עברית. מאמר המשך התפרסם במגזין האמריקני האטלנטיק. באפריל 2020 שודרה בכאן 11 הסדרה שיצר (ביחד עם ישראל רוזנר), מלחמה בלי שם. הסדרה עוסקת בלחימה ברצועת הביטחון בלבנון, שמעולם לא כונתה "מלחמה", וסוקרת את 18 השנים שלאחר מלחמת לבנון הראשונה. תעלומת הכתר - המצוד אחר כתב היד העתיק ביותר של התנ"ך, הוצאת דביר, 2012. באנגלית: The Aleppo Codex דלעת: מוצב אחד בלבנון, הוצאת כנרת, זמורה-ביתן, דביר, 2017, באנגלית: Pumpkinflowers: A Soldier's Story מסתערבים - אגדה ישראלית, מאנגלית: אמיר צוקרמן, חבל מודיעין: כנרת, זמורה, דביר מוציאים לאור בע"מ, תש"ף 2020, 255 עמודים מי באש - על סיבוב ההופעות של לאונרד כהן מול חיילי צה"ל במלחמת יום כיפור, שגרם לכתיבת שירו "Who by Fire", הוצאת כנרת, זמורה-ביתן, דביר, 2021 ספריו יצאו לאור לראשונה באנגלית ולאחר מכן תורגמו לעברית ולשפות רבות נוספות. ספרו הראשון, תעלומת הכתר, זכה בפרסים רבים: בשנת 2014 בפרס Sami Rohr, מדליית Sophie Brody של איחוד הספריות האמריקאי, פרס הספרות היהודית בקנדה, ואחרים. "תעלומת הכתר הוא סיפור אמיתי על הולכת שולל, על אובססיה ואמונה ועל אוצר תרבותי ורוחני יוצא דופן". הספר יצא לאור בישראל, אוסטרליה, הולנד, צרפת, גרמניה, צ'כיה, רוסיה ודרום קוריאה. ספרו השני, דלעת, זכה גם הוא בפרסים ובין היתר נבחר באתר אמזון בין עשרת הספרים הטובים לשנת 2016. באוקטובר 2017 זכה הספר דלעת בפרס יצחק שדה לספרות צבאית. מוצב דלעת פרס יצחק שדה לספרות צבאית מדיה וקבצים בנושא מתי פרידמן בוויקישיתוף אתר האינטרנט הרשמי של מתי פרידמן מתי פרידמן, ברשת החברתית פייסבוק מתי פרידמן, ברשת החברתית אקס (טוויטר) מתי פרידמן, דף שער בספרייה הלאומית ספרים שכתב מתי פרידמן באתר הספרייה הלאומית רשימת הפרסומים של מתי פרידמן, בקטלוג הספרייה הלאומית הספרים של מתי פרידמן, באתר "סימניה" "בלדר ואזמל לוקחים צפונה", קטעים מהספר "דלעת: מוצב אחד בלבנון", שייצא לאור בשבוע הבא - בדיוק 20 שנה אחרי אסון המסוקים, פורסם ב: 26 בינואר 2017, מוסף שישבת של ישראל היום מתי פרידמן, לבנון חוויה מתקנת, ידיעות אחרונות מוסף "7 ימים", ‏ 17 בינואר 2004, כפי שהועלה באתר "יחידה". רותם שטרקמן, "בדיעבד התברר שזו הייתה המלחמה הראשונה של המזרח התיכון החדש", באתר TheMarker‏, 9 במרץ 2017 עופרה עופר אורן, "דלעת - מוצב אחד בלבנון": מדוע נבחר לאחד מ-100 הספרים המומלצים בניו יורק טיימס, בבלוג "סופרת ספרים", 17 במרץ 2017 עופרה עופר אורן, "מסתערבים - אגדה ישראלית": באיזה עצב חשוף הוא נוגע, בבלוג "סופרת ספרים", 1 באוקטובר 2020 לאונרד כהן במלחמת יום הכיפורים, ערב לכבוד ספרו של מתי פרידמן, "מי באש". 9 בספטמבר 2021. עופרה עופר אורן, "מי באש – לאונרד כהן במלחמת יום הכיפורים": מה היה במפגש בין הזמר לחיילים?, בבלוג "סופרת ספרים", 16 בספטמבר 2021 גל פרל פינקל, "אהוב אהוב אהוב חזור אליי", הבלוג על הכוונת, ‏ 5 באוקטובר 2021. עמוס הראל, השקט היחסי מאז אסון המסוקים תלוי ביכולת ההרתעה מול חיזבאללה, באתר הארץ, 3 בפברואר 2017. Mitch Ginsburg, From Lebanon, a sparkling, contemplative war memoir on the dimming of a generation’s hope, timesofisrael.com, ‏May 8, 2016 תעלומת הכתר, באתר booknet.co.il author, mattifriedman.com An Insider’s Guide to the Most Important Story on Earth במגזין טאבלט דפנה מאור, "העולם אובססיבי נגד היהודים והפך אותם לסמל של דברים שהשתבשו בעולם", באתר TheMarker‏, 6 בספטמבר 2014 מעריב | קצר בתקשורת: הסיפור האמיתי מאחורי הסיקור המגמתי של ישראל, באתר web.archive.org, ‏2017-02-06 MATTI FRIEDMAN, What the Media Gets Wrong About Israel, theatlantic.com, ‏NOV 30, 2014 מלחמה בלי שם מתי פרידמן, "מי באש, לאונרד כהן במלחמת יום כיפור", פתח דבר לקריאה, באתר הארץ, 14 בספטמבר 2021